Les animacions lectores tornen a la Biblioteca Infantil amb una vesprada de formació per als menuts usuaris
2025-07-24

El dimarts 14 de gener, l’equip de les Biblioteques Municipals de Burjassot ha preparat una nova vesprada d’animació lectora en la qual, d’una manera divertida i molt dinàmica, faran una xicoteta formació a les seues usuàries i usuaris perquè sàpien trobar a la biblioteca infantil tots els llibres que vulguen llegir. Serà a partir de les 18.00 hores.

Saps trobar el teu llibre?, esta és la pregunta que es farà als participants en l’activitat als quals es recordarà com està distribuïda i classificada la biblioteca infantil i la importancia de conéixer la manera en que s’ordenen els llibres, com es registren i cataloguen…és a dir, tots els passos a seguir, des de la seua adquisició fins que ja està llest per a la seua lectura, per això es convertiran en bibliotecaris per un dia. Els xiquets i xiquetes que participen hauran de buscar el seu llibre amb ajuda del teixell que hauran creat prèviament.

Seguidament, a cada xiquet o xiqueta, en parella o grups, se li donarà impresa la portada d’un llibre que haurà de buscar amb ajuda del teixell que hauran creat amb la informació que els proporcionarà la portada del llibre que hauran de trobar.